**REPUBLIKA HRVATSKA**

**PRIMORSKO-GORANSKA ŽUPANIJA**

**SREDNJA ŠKOLA DELNICE**

KLASA: 003-08/16-01/01

URBROJ: 2112-24/16-02/2

Delnice, 26. siječnja 2016. godine

**KATALOG INFORMACIJA SREDNJE ŠKOLE DELNICE**

**I UVODNE NAPOMENE**

Temeljem članka 4. Stavka 3. Zakona o pravu na pristup informacijama (NN br. 172/03 i NN 77/11)

USTROJAVA

**se Katalog informacija Srednje škole Delnice**

Katalog sadrži informacije s opisom sadržaja, namjenom, načinom osiguravanja i vremenom ostvarivanja prava na pristup informacijama.

Srednja škola Delnice, kao tijelo javne vlasti, omogućava pristup informacijama na sljedeći način:

1. Putem službene web stranice Škole.

- Informacije o ustroju i nadležnosti škole

- Informacije o zaposlenicima

- Informacije o aktivnostima Škole

- Informacije o pravnim i drugim aktima Škole

- Informacije o učeničkim aktivnostima

- Informacije o međuinstitucionalnim aktivnostima Škole

- Informacije o načinu i pravilima škole

- Najave aktivnosti Škole

- Objave i priopćenja za javnost

2. Neposrednim pružanjem informacija korisniku koji je podnio zahtjev za pristup informacijama,

3. Uvidom u dokumente i izradom preslika dokumenata koji sadrže tražene informacije,

4. Dostavljanjem pisane informacije ili preslike dokumenata koji sadrže tražene informacije,

5. Dostavljanjem pisane informacije ili preslike dokumenata koji sadrže informaciju ili drugi oblik informacije korisniku koji je podnio zahtjev

**II OSNOVNI PODACI O SREDNJOJ ŠKOLI DELNICE**

Srednja škola Delnice svoja je vrata goranskim srednjoškolcima otvorila daleke 1924. godine i od rujna te godine kroz nju su prošle brojne generacije Gorana, ali i stanovnika drugih krajeva Hrvatske.

U devedeset godina dugoj povijesti, Srednja škola Delnice omogućila je stjecanje najrazličitijih zvanja potrebnih ljudima ovog kraja, a u posljednjih tridesetak godina iz njenih su učionica izlazili: gimnazijalci, ekonomisti, automehaničari, bravari, vodoinstalateri, stolari i prodavači.

Poslovi u okviru djelatnosti Srednje škole Delnice

- upisi u školu i ispisi iz škole s vođenjem odgovarajuće evidencije i dokumentacije,

- organizacija i izvođenje nastave i drugih oblika odgojno-obrazovnog rada s učenicima te vođenje odgovarajuće evidencije,

- vrednovanje i ocjenjivanje učenika te vođenje evidencije o tome kao i o učeničkim postignućima,

- poduzimanje pedagoških mjera i vođenje evidencije o njima,

- organizacija predmetnih i razrednih ispita i vođenje evidencije o njima,

- izdavanje javnih isprava i drugih potvrda,

- upisivanje podataka o odgojno-obrazovnom radu u e-maticu – zajednički elektronički upisnik učenika

Školom upravlja Školski odbor, a ravnatelj je poslovodni i stručni voditelj Škole.

**III SADRŽAJ KATALOGA INFORMACIJA**

Ovaj Katalog informacija sadrži pregled informacija koje posjeduje, s kojima raspolaže i koje nadzire Srednja škola Delnice i to kako slijedi:

a) pregled informacija,

b) opis sadržaja informacija,

c) namjena informacija,

d) način osiguravanja prava na pristup informacijama.

a) Pregled informacija

Škola posjeduje informacije, raspolaže s informacijama i nadzire informacije o:

- ustroju i nadležnosti škole

- zaposlenicima

- aktivnostima škole

- pravnim i drugim aktima škole

- načinu i pravilima školovanja

- učeničkim aktivnostima

- međuinstitucionalnim aktivnostima škole

b) Opis sadržaja informacija

- Ustroj i nadležnost Škole (opis djelokruga rada službi, godišnji kalendar rada, dnevna i tjedna organizacija, planovi rada kolegijalnih tijela i to: Nastavničkog vijeća, Razrednih vijeća, Vijeća roditelja i drugih tijela)

- Zaposlenici (osnovni podatci o zaposlenicima, zvanje zaposlenika)

- Aktivnosti škole (na nastavnom, stručnom i društvenom polju, projekti)

- Pravni i drugi akti Škole (Statut i pravilnici Škole, kurikulumi, naputci, priručnici i sl.)

- Način i pravila školovanja (opće odluke o pravilima školovanja, natječaji za upis, nagrađivanje najboljih učenika, stručni izleti i posjete)

- Učeničke aktivnosti (Vijeće učenika, nastavne i izvannastavne aktivnosti)

- Međuinstitucionalne aktivnosti Škole (suradnja s drugim srednjoškolskim ustanovama i drugim relevantnim ustanovama u Republici Hrvatskoj)

c) Namjena informacija

Namjena informacija u smislu ovog kataloga je osiguravanje prava na pristup informacijama sukladno Zakonu o pravu na pristup informacijama i drugim propisima.

d) Način osiguravanja prava na pristup informacijama

Pravo na pristup informacijama iz ovog Kataloga ostvaruje se na način i u postupku propisanom Zakonom o pravu na pristup informacijama.

Pravo na pristup informacijama ostvaruje se putem dostavljanja zahtjeva za ostvarivanje prava na pristup informacijama. Zahtjev se podnosi:

1. Pisanim putem na poštansku adresu škole: Srednja škola Delnice, Lujzinska cesta 42, 51300 Delnice

2. Putem elektroničke pošte na sljedeću adresu:

- ured@ss-delnice.skole.hr

3. Telefonom na sljedeći broj:

- 051/812-203

4. Telefaksom na sljedeći broj:

- 051/812-203

Podnositelj zahtjeva nije obvezan navesti razloge zbog kojih traži pristup informacijama.

Korisnici prava na pristup informacijama oslobođeni su od plaćanja upravnih pristojbi.

Sukladno čl. 19. Zakona o pravu na pristup informacijama Srednja škola Delnice ima pravo na naknadu stvarnih materijalnih troškova koji nastaju pružanjem informacije, a sukladno kriterijima za određivanje visine naknade iz čl. 19. st. 2. Zakona o pravu na pristup informacijama (NN br. 172/03 i 71/11)

Odgovor na pisani ili usmeni zahtjev za pravo na pristup informacijama škola će proslijediti u zakonskom roku od 15 dana od dana podnošenja urednog zahtjeva.

RAVNATELJ:

Zvonimir Imgrund, prof.